b'\n_START_ARTICLE_\nUrban Hj\xc3\xa4rne\n_START_PARAGRAPH_\nUrban Hj\xc3\xa4rne t. Hi\xc3\xa4rne (1641\xe2\x80\x931724) oli ruotsalainen l\xc3\xa4\xc3\xa4k\xc3\xa4ri, kirjailija ja luonnontieteilij\xc3\xa4. Nevanlinnassa syntynyt Hj\xc3\xa4rne opiskeli Tarton yliopistossa, mutta pakeni vuonna 1656 Ruotsiin. H\xc3\xa4nest\xc3\xa4 tuli Kaarle XI:n henkil\xc3\xa4\xc3\xa4k\xc3\xa4ri ja h\xc3\xa4n sai vuonna 1696 nimityksen arkkiatriksi ja collegium-l\xc3\xa4\xc3\xa4k\xc3\xa4riksi. H\xc3\xa4nen ansiostaan noitajutut lakkautettiin, ja h\xc3\xa4n oli perustamassa Tukholmaan kemiallista laboratoriota, jonka esimies ja tutkija h\xc3\xa4n oli. Vuorikollegion asessorina h\xc3\xa4n edisti Ruotsin vuoriteollisuutta. Nuorena h\xc3\xa4n kirjoitti kaunokirjallisuutta.'